Para-atletika. London—2017 mundialida o‘zbekistonliklar jahon va Osiyo rekordini yangiladi

Buyuk Britaniya poytaxti London 10 kun davomida para-atletika bo‘yicha Jahon chempionatiga mezbonlik qildi. Unda 7 nafar o‘zbekistonlik sportchi ishtirok etishi to‘g‘risida avvalroq ma’lumot berilgandi.

7 nafar sportchi O‘zbekiston delegatsiyasiga 7 ta medal olib berdi. Shularning 3 tasi oltin bo‘lsa, 4 tasi kumush. Bundan 7 sportchidan 5 nafariga shohsupaga chiqish nasib qilganini ko‘rish mumkin.
Aleksandr Svechnikov — nayza uloqtirish (jahon rekordi)
Doniyor Soliyev — uzunlikka sakrash (Osiyo rekordi)
Xusniddin Norbekov — disk uloqtirish
Sofiya Burxonova — disk uloqtirish
Sofiya Burxonova — yadro uloqtirish
Nozima Qayumova — nayza uloqtirish
Xusniddin Norbekov — yadro uloqtirish

O‘zbekistonlik sportchilardan Aleksandr Svechnikov va Doniyor Soliyev rekord o‘rnatishga ham muvaffaq bo‘ldi.
Soliyev uzunlikka sakrashda 7,18 metr natija bilan Osiyo rekordini yangilab berdi. 2015-yilgi JChda xitoylik sportchi 7,07 metr bilan rekord qo‘ygandi.

Aleksandr Svechnikov esa nayza otishda 71,01 metr natija qayd etib, jahon rekordini o‘rnatdi, deb xabar berdi Milliy paralimpiya qo‘mitasi matbuot xizmati.

London—2017 da 1050 sportchi 213 ta medal uchun kurash olib bordi.
O‘zbekiston delegatsiyasi Toshkentga 26-iyul kuni ertalab — soat 8:25 da yetib keladi.